ᱥᱤᱛᱟᱢᱚᱲᱤ ᱦᱚᱱᱚᱛ

ᱥᱤᱛᱟᱢᱚᱲᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫ ᱢᱤᱫᱴᱟᱹᱝ ᱥᱟᱜᱼᱥᱚᱱ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱛᱤᱨᱦᱩᱛ ᱰᱤᱵᱷᱤᱡᱚᱱ ᱨᱮ ᱯᱟᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱥᱤᱛᱟᱢᱚᱲᱤ ᱨᱮ ᱜᱮ ᱯᱟᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱥᱤᱛᱟᱢᱚᱲᱤ ᱫᱚ ᱪᱷᱤᱛᱟᱹ ᱣᱟᱜ ᱡᱟᱱᱟᱢ ᱴᱷᱟᱹᱭ ᱠᱟᱱᱟ, ᱚᱠᱚᱭ ᱫᱚ ᱨᱟᱢᱟᱭᱚᱱ ᱨᱮᱱ ᱥᱤᱨᱟᱹ ᱪᱟᱹᱨᱤᱛ ᱨᱮ ᱢᱮᱱᱟᱭ ᱾ ᱢᱤᱫᱴᱟᱹᱝ ᱢᱩᱱᱫᱤᱞ ᱪᱷᱤᱛᱟᱹ ᱧᱩᱛᱩᱢ ᱛᱮ ᱥᱩᱯᱨᱩᱛ ᱟᱠᱟᱱᱟ, ᱡᱟᱦᱟ ᱫᱚ ᱯᱩᱱᱟᱣᱨᱟ ᱫᱷᱟᱢ ᱥᱤᱛᱟᱢᱚᱲᱤ ᱨᱮ ᱢᱮᱱᱟᱜ ᱟᱠᱟᱫ ᱾ ᱢᱤᱫ ᱴᱟᱝ ᱜᱮᱫ ᱵᱷᱤᱨᱤ ᱵᱤᱱᱰ ᱟᱹᱰᱤ ᱥᱮᱫᱟᱭ ᱢᱩᱨᱡᱚ ᱵᱤᱫᱟᱹᱞ ᱠᱷᱚᱱᱟᱜ ᱥᱤᱛᱟᱢᱚᱲᱤ ᱨᱮ ᱧᱟᱢ ᱟᱠᱟᱱᱟ ᱾

᱑᱘᱗᱕ ᱥᱮᱨᱢᱟ ᱨᱮ ᱥᱤᱛᱟᱢᱚᱲᱤ ᱧᱩᱛᱩᱢ ᱛᱮ ᱢᱤᱫᱴᱟᱹᱝ ᱢᱚᱦᱩᱠᱢᱟ ᱵᱟᱱᱫᱷᱟᱣ ᱦᱩᱭ ᱞᱮᱱᱟ, ᱡᱟᱦᱟ ᱫᱚ ᱢᱩᱡᱟᱯᱷᱚᱨ ᱯᱩᱨ ᱛᱟᱵᱮ ᱨᱮ ᱛᱟᱦᱮᱸ ᱠᱟᱱ ᱾ ᱥᱤᱛᱟᱢᱚᱲᱤ ᱫᱚ ᱑᱑ ᱰᱤᱥᱮᱢᱵᱚᱨ ᱑᱙᱗᱒ ᱢᱟᱹᱦᱤᱛ ᱦᱤᱞᱚᱜ ᱢᱩᱡᱟᱯᱷᱚᱨᱯᱩᱨ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱢᱤᱫ ᱴᱮᱱ ᱱᱟᱣᱟ ᱦᱚᱱᱚᱛ ᱪᱟᱹᱪᱩ ᱪᱷᱟᱹᱴᱤᱭᱟᱹᱨ ᱠᱚᱣᱟ᱾ᱱᱚᱣᱟ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱛᱷᱟᱢ ᱜᱟᱹᱰᱤ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱫᱩᱢᱨᱟ ᱧᱩᱛᱩᱢ ᱡᱟᱭᱜᱟ ᱨᱮ ᱢᱮᱱᱟᱜ ᱟᱠᱟᱫᱟ, ᱚᱠᱟ ᱫᱚ ᱮᱛᱚᱢ ᱪᱷᱤᱛᱟᱹᱢᱩᱱᱫᱤᱞ ᱠᱷᱚᱱ ᱯᱮ ᱥᱟᱝᱜᱤᱧ ᱨᱮ ᱢᱮᱱᱟᱜ ᱟᱠᱟᱫ ᱾

ᱨᱟᱢ ᱱᱚᱵᱚᱢᱤ ᱫᱚ ᱫᱩᱢᱨᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱨᱚᱵᱽ ᱠᱟᱱᱟ, ᱚᱠᱟ ᱫᱚ ᱟᱹᱰᱤ ᱢᱟᱨᱟᱝ ᱢᱮᱞᱟ ᱟᱨ ᱦᱟᱱᱟ ᱱᱷᱟᱣᱟ ᱵᱟᱡᱟᱨᱟᱛᱮ ᱜᱚᱴᱟ ᱫᱩᱢᱨᱟ ᱠᱚ ᱢᱟᱱᱟᱣᱮᱫ ᱠᱟᱱᱟ ᱾ ᱥᱟᱢᱟ ᱪᱟᱠᱣᱟ ᱫᱚ ᱦᱩᱭᱩᱜ ᱠᱟᱱᱟ ᱱᱚᱱᱰᱮ ᱱᱟᱜ ᱨᱮᱭᱟᱲ ᱚᱠᱛᱮ ᱨᱮᱭᱟᱜ ᱯᱚᱨᱚᱵᱽ, ᱚᱠᱟ ᱫᱚ  ᱵᱚᱭᱦᱟ ᱢᱤᱥᱨᱟ ᱥᱟᱹᱜᱟᱹᱭ ᱧᱩᱛᱩᱢ ᱛᱮ ᱢᱟᱱᱟᱣᱜ ᱠᱟᱱ ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱢᱟᱨᱟᱝ ᱥᱮᱨᱣᱟ ᱫᱚ ᱵᱟᱯᱞᱟ ᱚᱠᱛᱮ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱠᱟᱹᱢᱤ ᱠᱟᱹᱥᱱᱤ ᱥᱟᱯᱟᱲᱟᱣ ᱠᱚ ᱾

ᱦᱚᱲ ᱞᱮᱡᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱥᱤᱛᱟᱢᱚᱲᱤ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱔᱑᱙,᱖᱒᱒ ᱡᱚᱱᱟ, ᱟᱢᱫᱟᱡᱽ ᱯᱟᱱᱟᱢᱟ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜᱼᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱚᱱᱮᱠᱴᱤᱠᱩᱴ ᱯᱚᱱᱚᱛ ᱩᱱᱟᱹᱜ ᱥᱚᱢᱟᱱ ᱦᱩᱭᱩᱜᱼᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱙᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑,᱕᱔᱐ ᱡᱚᱱᱟ ᱦᱚᱲ ᱠᱚ ᱜᱩᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱗.᱔᱗% ᱾ ᱥᱤᱛᱟᱢᱚᱲᱤ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱙᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱓.᱕᱓% ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱛᱟᱢᱚᱲᱤ ᱦᱚᱱᱚᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ